Ehdotus NEUVOSTON PÄÄTÖS jäsenvaltioiden Euroopan kehitysrahaston rahoittamiseksi vuonna 2012 maksettaviksi tulevista rahoitusosuuksista vuoden 2012 toinen maksuerä mukaan lukien /* COM/2012/0387 final - 2012/0188 (NLE) */





PERUSTELUT Euroopan kehitysrahaston (EKR) varainhoitoasetuksen 57 artiklan 3 kohdan mukaisesti tähän ehdotukseen sisältyy vuoden 2012 (kyseisessä artiklassa säädetyissä pysyvissä menettelyissä tarkoitettu ’vuosi n + 1’) rahoitusosuuden toisen erän määrä. EKR:n varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä. EIP on EKR:n varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. EKR:n varainhoitoasetuksen 57 artiklan 3 kohdan mukaisesti neuvoston on päätettävä ehdotuksesta viimeistään 21 kalenteripäivän kuluttua siitä, kun komissio on sen esittänyt, ja jäsenvaltioiden on maksettava rahoitusosuutensa toinen erä viimeistään 21 kalenteripäivän kuluttua päivästä, jona neuvoston päätös annettiin niille tiedoksi. EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä käytetään ensin aiemmille EKR:ille vahvistetut määrät aikajärjestyksessä. Tämän ehdotuksen maksupyynnöissä on näin ollen kyse komission osalta kymmenennen ja EIP:n osalta yhdeksännen EKR:n määristä. EKR:n varainhoitoasetuksen 60 artiklan 1 kohdassa säädetään, että jos jäsenvaltio ei suorita rahoitusosuutensa eriä määräajassa, maksamattomalta määrältä peritään korko. Koronmaksua koskevista yksityiskohdista säädetään samassa artiklassa. 2012/0188 (NLE) Ehdotus NEUVOSTON PÄÄTÖS jäsenvaltioiden Euroopan kehitysrahaston rahoittamiseksi vuonna 2012 maksettaviksi tulevista rahoitusosuuksista vuoden 2012 toinen maksuerä mukaan lukien EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen Cotonoussa, Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta sekä taloudellisen avun jakamisesta EY:n perustamissopimuksen neljännessä osassa tarkoitetuille merentakaisille maille ja alueille[1] ja erityisesti sen 10 artiklan 1 kohdan, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[2] ja erityisesti sen 7 artiklan, ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008[3], jäljempänä ’kymmenennen EKR:n varainhoitoasetus’, ja erityisesti sen 57 artiklan 3 kohdan, sekä katsoo seuraavaa: (1) Kymmenennen EKR:n varainhoitoasetuksen 57–61 artiklassa säädetyn menettelyn mukaisesti komission olisi esitettävä 15 päivään kesäkuuta mennessä ehdotus, johon sisältyy a) vuoden 2012 rahoitusosuuden toisen erän määrä ja b) todellisten tarpeiden mukaan tarkistettu rahoitusosuuden vuotuinen määrä vuoden n + 1 osalta siinä tapauksessa, että rahoitusosuus ei vastaa todellisia tarpeita sisäisen sopimuksen 7 artiklan 3 kohdan mukaisesti. (2) Neuvosto hyväksyi 18 päivänä marraskuuta 2011 komission ehdotuksesta päätöksen, jossa vahvistetaan jäsenvaltioiden vuonna 2012 suorittamista EKR:n rahoitusosuuksista komission osuudeksi 3 600 000 000 euroa ja EIP:n osuudeksi 280 000 000 euroa. (3) Kymmenennen EKR:n sisäisen sopimuksen 7 artiklan 3 kohdan mukaisesti komission on tehtävä neuvostolle ehdotus rahoitusosuuksien määrien muuttamisesta etukäteen päätetyissä rajoissa, jos aiemmin päätetyt rahoitusosuudet eivät vastaa EKR:n todellista tarvetta. Koska vuoden 2011 maksut olivat ennakoitua pienemmät ja vuodelta 2010 siirretty saldo oli huomattava, komissio katsoo, että on perusteltua supistaa pyydetty määrä 2 600 miljoonaan euroon. Tämän vuoksi jäsenvaltioiden EKR:oon suorittamien, komissiolle tarkoitettujen rahoitusosuuksien tarkistettu määrä varainhoitovuonna 2012 olisi vahvistettava 2 600 000 000 euroksi. (4) Euroopan investointipankki on toimittanut komissiolle kymmenennen EKR:n varainhoitoasetuksen 145 artiklan ensimmäisen kohdan mukaisesti ajantasaistetut ennakkoarviot hallinnoimiaan välineitä koskevista maksusitoumuksista ja maksuista. (5) Kymmenennen EKR:n varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä käytetään ensin aiemmille EKR:ille vahvistetut määrät. Tämän vuoksi yhdeksättä EKR:a koskeva rahoituspyyntö on tehtävä myös kymmenennen EKR:n varainhoitoasetuksen 58 artiklan 2 kohdan nojalla EIP:tä varten, ON HYVÄKSYNYT TÄMÄN PÄÄTÖKSEN: 1 artikla Vahvistetaan jäsenvaltioiden EKR:oon suorittamien vuoden 2012 vuotuisten rahoitusosuuksien määrä 2 880 000 000 euroksi (komission osuus 2 600 000 000 ja EIP:n osuus 280 000 000 euroa). 2 artikla Vuoden 2012 EKR-rahoitusosuuksien toiset erät, jotka jäsenvaltioiden on suoritettava komissiolle ja EIP:lle, esitetään liitteenä olevassa taulukossa. 3 artikla Tätä päätöstä sovelletaan päivästä, jona se hyväksytään. 4 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE EKR-rahoitusosuuksien toinen maksuerä vuonna 2012 (euroina) [1] EYVL L 317, 15.12.2000, s. 355. [2] EUVL L 247, 9.9.2006, s. 32. [3] EUVL L 78, 19.3.2008, s. 1.